text: আপাতত ৪০০ টি খেলায় যোগ দেওয়ার অনুমতি পুরুষদের, ধোঁয়াশায় মহিলারা » Najarbandi : 24 Ghanta Bangla Khabar (বাংলা খবর), Bengali News, ২৪ ঘণ্টা, Breaking News In Bangla
  Home আন্তর্জাতিক আপাতত ৪০০ টি খেলায় যোগ দেওয়ার অনুমতি পুরুষদের, ধোঁয়াশায় মহিলারা
  নজরবন্দি ব্যুরোঃ বছর কুড়ি পর ক্ষমতায় ফিরে আবার ও আগের মতই শাসন কাঠামো প্রতিষ্ঠা করতে তৎপর তালিবানরা। তাই আফগান প্রদেশে তাদের শাসন জারি হওয়ার পর থেকেই দেশের মহিলাদের জন্য একাধিক নিয়মনীতি জারি করে তারা। পাশাপাশি দেশের ক্রীড়া ইভেন্ট গুলিতে ও মহিলাদের অংশগ্রহনে জারি করা হয় একাধিক নিষেধাজ্ঞা।
  আরও পড়ুনঃমাথায় বন্দুক ঠেকিয়ে ভারতীয় কে অপহরন তালিবদের
  যারফলে দিন কয়েক আগেই জার্সি সহ খেলার অন্যান্য সমস্ত সরঞ্জাম পুড়িয়ে দিয়ে নিরাপদ কোনো স্থানে মহিলা খেলোয়াড়দের আশ্রয় নেওয়ার পরামর্শ দিতে শোনা গিয়েছিল আফগানিস্থানের প্রাক্তন ফুটবল কোচ কে। তবে তালিব ফতোয়া কে বুরো আঙ্গুল দেখিয়ে গোপনে নিজের প্রস্তুতি চালিয়ে যাচ্ছিল সে দেশের লাইট ওয়েট বক্সার সিমা রেজাই। কিন্তু শেষ পর্যন্ত জীবন বাঁচাতে দেশ ছাড়তে হয় তাকে।
  এই বিষয় নিয়ে তালিবদের বর্তমান ক্রীড়া ও শরীর শিক্ষা মন্ত্রকের ডিরেক্টর তথা আফগানিস্তানের প্রাক্তন কুংফু ও কুস্তি বিজেতা বসির আহমাদ রুস্তমজ়াইক সাংবাদিকদের সামনে বলেন, "দেশের ক্রীড়া ইভেন্ট গুলিকে কেন্দ্র করে মহিলাদের সম্পর্কে কোনও প্রশ্ন করবেন না।"
  আপাতত ৪০০ টি খেলায় যোগ দেওয়ার অনুমতি পুরুষদের, অন্ধকারে মহিলারা
  পাশাপাশি তিনি বলেন, "আমরা কোনও খেলার উপরই নিষেধাজ্ঞা জারি করব না, যদি না সেই খেলা শরিয়া আইনের বিরুদ্ধে হয়। তাই আপাতত ৪০০ ধরনের ক্রীড়ায় অনুমতি দেওয়া হয়েছে দেশের পুরুষদের।" জানা গিয়েছে বিশেষত ফুটবলের ক্ষেত্রে ছেলেদের শর্টস প্যাণ্টের পরিবর্তে হাঁটু ঢাকা প্যাণ্ট পরে মাঠে নামার অনুমতি দেওয়া হয়েছে। কিন্তু দেশের মহিলাদের খেলাধুলা তে অংশগ্রহন নিয়ে আহমাদ রুস্তমজ়াইক মুখে কুলুপ আঁটলেও,তাঁর সহকারী এ বিষয়ে চিন্তা ভাবনার কথা জানিয়েছেন।